Gaigala
Gaigala jeb nira (Bucephala clangula) ir viena no pīļu dzimtas (Anatidae) ūdensputniem, kas pieder gauru apakšdzimtai (Merginae). Tai raksturīga Holarktiska izplatība: sastopama Eiropā, Āzijā un Ziemeļamerikā. Gaigalai ir divas pasugas. Sugas zinātniskais nosaukums atvasināts no sengrieķu un latīņu valodas, latviski tas nozīmē "buļļa galva" (boukephalos) un "skandināt" (clangere).